wannaphong/clean_thaiwikipedia huggingface dataset:
# พระสิทธัตถพุทธเจ้า
พระสิทธัตถพุทธเจ้า  เป็นพระพุทธเจ้าพระองค์ที่ 16 ในพุทธวงศ์ของพระโคตมพุทธเจ้า ตรัสรู้เมื่อ 94 มหากัปที่แล้ว

 พระประวัติ 
พระสิทธัตถพุทธเจ้า มีพระนามเดิมว่าเจ้าชายสิทธัตถะ เป็นพระราชโอรสในพระเจ้าอุเทนและพระนางสุผัสสาแห่งกรุงเวภาระ ประสูติที่วีริยราชอุทยาน มีปราสาท 3 หลังเป็นที่ประทับคือ โกกาสะ อุปละ และโกกนุทะ (อรรถกถาว่าปทุมะ) และมีพระสนมกำนัล 2 นาง เมื่อเจริญวัยได้ทรงอภิเษกสมรสกับพระนางสุมนา มีพระโอรสด้วยกันพระองค์หนึ่งคือ เจ้าชายอนูปมะ 

เมื่อพระชนมายุได้หมื่นปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยประทับพระวอทองเสด็จออกผนวช โดยมีข้าราชบริพารแสนโกฏิคนออกบวชตามเสด็จ พระองค์ทรงบำเพ็ญเพียรอยู่ 10 เดือน  ถึงวันเพ็ญเดือนหก ได้เสวยข้าวมธุปายาสที่ธิดาพราหมณ์ชื่อนางสุเนตตานำมาถวาย แล้วไปประทับพักกลางวันป่าพุทรา ทรงได้รับหญ้า 8 กำที่คนเฝ้าไร่ข้าวเหนียวชื่อวรุณะนำมาถวาย ทรงนำมาปูรองประทับนั่งที่โคนต้นกะหนานปลิง  บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า

หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่อโนมาราม กรุงกาญจนเวฬุ ขณะพระชนมายุ 100,000 พรรษา

พระสิทธัตถพุทธเจ้ามีคู่อัครสาวกนามว่าพระสัมพละและพระสุมิตตะ คู่อัครสาวิกาคือพระสีวลาเถรีและพระสุรามา และพระเรวตะเป็นพระอุปัฏฐาก

 ความเกี่ยวข้องกับพระโคตมพุทธเจ้า 
ในสมัยพระสิทธัตถพุทธเจ้า พระโคตมพุทธเจ้าเสวยพระชาติเป็นดาบสทรงอภิญญา มีชื่อมงคล ได้ถวายผลหว้าแก่พระพุทธเจ้าพระองค์นั้น จึงทรงพยากรณ์ว่ามงคลดาบสจะได้ตรัสรู้เป็นพระพุทธเจ้าในอีก 94 กัปข้างหน้า
# วราวุธ บูรพาชยานนท์
วราวุธ บูรพาชยานนท์ (ชื่อเล่น: โป้ง) เกิดเมื่อวันที่ 23 พฤศจิกายน พ.ศ. 2520 เป็นอดีตนักร้อง นักแสดง และนายแบบชาวไทย จังหวัดราชบุรี

 ประวัติ 
โป้งเป็นลูกชายคนสุดท้องของทางครอบครัว "บูรพาชยานนท์" ในจำนวนพี่น้อง 2 คน โดยมีพี่สาว 1 คนซึ่งเสียชีวิตไปตั้งแต่เขายังเด็ก

ด้านการศึกษาจบการศึกษาในระดับชั้นอนุบาลที่ โรงเรียนอนุบาลไผทวิทยา ในจังหวัดนครปฐม จากนั้นจึงมาศึกษาต่อในระดับชั้นประถม จนสำเร็จการศึกษาในระดับชั้นมัธยมปลายจาก โรงเรียนบุรีรัมย์พิทยาคม ปัจจุบันสำเร็จการศึกษาระดับปริญญาตรี คณะวิศวกรรมศาสตร์ มหาวิทยาลัยศรีปทุม

เข้าสู่วงการมาจากการถ่ายแบบ ในฐานะนายแบบวัยรุ่น ตั้งแต่ปีพ.ศ. 2536 เป็นต้นมา เริ่มมีผลงานในด้านการถ่ายแบบเป็นครั้งแรกกับทาง นิตยสารเธอกับฉัน และมีผลงานการถ่ายแบบนิตยสารวัยรุ่นตามมาติดๆ ได้แก่ เดอะบอย, เธอกับฉัน, พจน์อานนท์, อานนท์, ANGEL, BOOM เป็นต้น

นอกจากนี้ยังมีผลงานเพลงกับทางค่ายกลิทซ์ ที่อยู่ในเครือของบริษัท จีเอ็มเอ็ม แกรมมี่ เมื่อปีพ.ศ. 2537 อัลบั้มเพลงชุดแรกในแนว Pop / Dance ใช้ชื่ออัลบั้มว่า "ต.กับ จ. (Body & Soul)" โดยมีการเปิดตัวต่อสื่อมวลชน และออกวางจำหน่ายทั่วประเทศในเดือนพฤศจิกายน พ.ศ. 2537 โดยอัลบั้มชุดนี้มีเพลงโปรโมทหลักคือ โป้งแปะ, ต.กับ จ., รักคืออะไร และเพลง ไม่ยอมเสียเธอ

ส่วนผลงานการแสดง ได้แก่ ภาพยนตร์เพื่อเพื่อน เพื่อฝัน เพื่อวันเกียรติยศ, ละครสื่อสิเน่หา, ละครเลือดสามสี, ละครพื้นบ้านอิเหนาและละครเรื่องรัตตมณี ร.ศ. 220 เป็นต้น 

ปัจจุบันได้ลาวงการบันเทิง โดยมีธุรกิจส่วนตัวในด้านการรับเหมาก่อสร้าง บริษัท นีโอ เทคนิคอล ที่รับงานสร้างบ้าน อพาร์ทเมนท์ โรงงาน โรงพยาบาล ฯลฯ ด้านชีวิตส่วนตัวแต่งงานแล้วกับสาวนอกวงการชื่อ "คริส" เมื่อปี พ.ศ. 2558

 ผลงานละครโทรทัศน์ 

 สื่อสิเน่หา (ช่อง 7) (2540)
 สังข์ทอง (ช่อง 3) (2543)
 นิลมณี (ช่อง 3) (2544)
 อิเหนา (ช่อง 3) (2545)
 รัตตมณี ร.ศ.220 (ช่อง 3) (2547)
 เลือดสามสี (ช่อง 3) (2548)

 ภาพยนตร์ 

 เพื่อเพื่อน เพื่อฝัน เพื่อวันเกียรติยศ (2540)

 ผลงานเพลงอัลบั้ม 

 Body & Soul (2537) - GLITZ

 คอนเสิร์ต 

 คอนเสิร์ต มิสเตอร์มอส อีกสักที กับ ยู.เอช.ที ก็ดีนะเพื่อน (2537)
 คอนเสิร์ต Teenage Festival (2538)
# คริส เฮมส์เวิร์ท
คริสโตเฟอร์ เฮมส์เวิร์ท (เกิด 11 สิงหาคม ค.ศ. 1983) เป็นนักแสดงชาวออสเตรเลีย เขาเป็นที่รู้จักอย่างดีจากบทคิม ไฮด์ ในซีรีส์โทรทัศน์เรื่อง โฮมแอนด์อะเวย์ (2004–2007) และธอร์ในจักรวาลภาพยนตร์มาร์เวลทั้งหมดแปดภาค ตั้งแต่ ธอร์ เทพเจ้าสายฟ้า (2011) จนถึง อเวนเจอร์ส: เผด็จศึก (2019) ซึ่งทำให้เขากลายเป็นหนึ่งในนักแสดงที่มีรายได้สูงที่สุดในโลก เฮมส์เวิร์ทยังเคยปรากฏในภาพยนตร์แนวบันเทิงคดีวิทยาศาสตร์เรื่อง สตาร์ เทรค: สงครามพิฆาตจักรวาล (2009), แนวผจญภัยระทึกขวัญเรื่อง เกาะสวรรค์ขวัญผวา (2009), แนวสยองขวัญเรื่อง แย่งตายทะลุตาย (2012), แนวดาร์กแฟนตาซีเรื่อง สโนว์ไวท์และพรานป่า ในศึกมหัศจรรย์ (2012), ภาพยนตร์สงครามเรื่อง หน่วยรบพันธุ์สายฟ้า (2012) และภาพยนตร์ชีวประวัติเรื่อง อัดเต็มสปีด (2013)

ใน ค.ศ. 2015 เขาได้แสดงในภาพยนตร์แอคชันระทึกขวัญเรื่อง ล่าข้ามโลก แฮกเกอร์มหากาฬ ตามมาด้วยบทบาทตลกตลกขบขันของเนชันแนลแลมพูนที่มีการสร้างมาแล้วถึงห้าภาคอย่าง วาเคชัน ในเรื่อง พักร้อนอลวน ครอบครัวอลเวง และภาพยนตร์ชีวประวัติระทึกขวัญเรื่อง หัวใจเพชฌฆาตวาฬมหาสมุทร ปีต่อมา เฮมส์เวิร์ทมีบทบาทสมทบในภาพยนตร์เรื่อง บริษัทกำจัดผี ซึ่งเป็นภาคเริ่มต้นใหม่ และกลับมารับบทเป็นเคิร์ก จอร์จ ในภาพยนตร์ภาคต่อเรื่อง สตาร์ เทรค
# มงเทรอวอลลีย์แมสเตอส์ 2015
มงเทรอวอลลีย์แมสเตอส์ 2015  เป็นการแข่งขันวอลเลย์บอลหญิง จัดขึ้นในมงเทรอ ประเทศสวิตเซอร์แลนด์ ระหว่างวันที่ 26–31 พฤษภาคม ค.ศ. 2015

 การแบ่งกลุ่ม 
กลุ่ม Aกลุ่ม B 
 
 
  (แชมป์เก่า)
 
 
 

 รอบแบ่งกลุ่ม 
 กลุ่ม A 
 ผ่านเข้ารอบรองชนะเลิศ

|}

|}

 กลุ่ม B 
 ผ่านเข้ารอบรองชนะเลิศ

|}

|}

 รอบจัดอันดับ 5–7 

|}

 รอบสุดท้าย 

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 
อันดับทีม   4 5  7  

รางวัล

ผู้เล่นทรงคุณค่า
  ยูกิ อิชิอิ
ตัวตบหัวเสายอดเยี่ยม
  ยูกิ อิชิอิ
  อันเนอ เบยส์
ตัวเซตยอดเยี่ยม
  แนซ อายเดเมียร์

ตัวบล็อกยอดเยี่ยม
  อีวอน แบลิน
  บูซา คันซู
ตัวตบตรงข้ามหัวเสายอดเยี่ยม
  โลนเนอเกอ สลุเจิส
ตัวรับอิสระยอดเยี่ยม
  โคะโตะกิ ซะยะซุ
# เอ็กโซ (แก้ความกำกวม)
เอ็กโซ (Exo หรือ EXO) อาจหมายถึง 
 เอ็กโซ (วงดนตรี) เป็นบอยแบนด์สัญชาติเกาหลีใต้และจีน
 Exo (album) อัลบั้นใน ค.ศ. 2012 โดย Gatekeeper
 eXo Platform โปรแกรม open-source สำหรับความร่วมมือทางสังคม
 Enriched Xenon Observatory (EXO), การทดลองทางฟิสิกส์อนุภาค
 Exo (novel) นิยายใน Jumper series โดย Steven Gould
 Exo Inc บริษัทอเมริกันผู้ผลิตแท่งโปรตีนโดยใช้แป้งจากจิ้งหรีด

 เป็นคำอุปสรรค 
Exo- เป็นคำอุปสรรคจากภาษากรีก ἔξω- (éksō-) หมายถึงด้านนอกหรือภายนอก เช่น

Exoskeleton
Exoplanet
Exokernel
Exothermic
# กีฬารักบี้ฟุตบอลในกีฬาแห่งชาติครั้งที่ 44
กีฬารักบี้ฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลบึงบอระเพ็ด จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558

 สรุปเหรียญรางวัล 
2  1  1  0  21  1  0  1  23  1  0  1  24  0  1  0  15  0  1  0  16  0  0  1  17  0  0  1  18  0  0  1  18  0  0  1  1 รวม  3  3  6  12

 สรุปผลการแข่งขัน 
ทีมชาย 7 คนทีมชาย 15 คนทีมหญิง 7 คน
# กีฬาเยาวชนแห่งชาติ ครั้งที่ 34
กีฬาเยาวชนแห่งชาติ ครั้งที่ 34  หรือ กีฬาเยาวชนแห่งชาติ 2561  หรือเป็นที่รู้จักในชื่อ น่านเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดน่าน จัดขึ้นระหว่างวันที่ 19 ถึง 29 มีนาคม พ.ศ. 2561.

การตลาด
ตราสัญลักษณ์
ตราสัญลักษณ์การแข่งขันกีฬาเยาวชนแห่งชาติ ครั้งที่ 34 เป็นรูปพระธาตุแช่แห้ง ซึ่งเป็นพระธาตุคู่บ้านคู่เมืองของชาวจังหวัด และตราประจำจังหวัดน่าน ที่อยู่บนเรือยาวที่เป็นเอกลักณ์ของจังหวัดน่าน
ตุ๊กตาสัญลักษณ์
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 34 ออกแบบมาสคอตเป็นรูปโค สัตว์พื้นเมืองของจังหวัดน่าน ให้ชื่อว่า “น้องโคนนทิ” มือข้างขวาถือคบเพลิง
ที่พักนักกีฬา
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียนทั่วจังหวัดน่าน.

สนามแข่งขัน
ชื่อประเภทกีฬาสนามกีฬา อบจ. น่านพิธีการ, กรีฑา
 ชนิดกีฬาที่แข่งขัน 

 
 
 
 
 

20px เซปรักตะกร้อ

20px ซอฟท์เทนนิส
 
 

     
 
 
 
 
 
 
 
 
 
 20px ตะกร้อลอดห่วง
 
 

 
 
 
 20px คริกเก็ต
 
 
 
 
 
 
 
 
 

 
 
 20px ฟิกเกอร์และสปีดสเก็ตติ้ง
 
 
 
 
 20px ซอฟท์บอล
 
 
   

จังหวัดที่เข้าร่วมการแข่งขัน
 จังหวัดที่เข้าร่วมการแข่งขันกีฬาเยาวชนแห่งชาติ ครั้งที่ 34 
 
 
 
 
 
 
 
 
 
 
 
 
 
 
 
 
 
 	
 
 			
 
 
 
 
 
  (เจ้าภาพ)
# ตู้ จี
ตู้ จี ; ต้นทศวรรษ 160 – ค.ศ. 224) ชื่อรอง ปั๋วโหว  เป็นขุนนางในช่วงปลายยุคราชวงศ์ฮั่นตะวันออกของจีน ภายหลังได้รับราชการเป็นขุนนางระดับสูงของรัฐวุยก๊กในยุคสามก๊ํก มีชื่อเสียงในฐานะผู้ปกครองตัวอย่างที่มีความกล้าหาญ ภักดี และมีสติปัญญา ตู้ จีเป็นปู่ของเตาอี้ (杜預 ตู้ ยฺวี่) ผู้เขียนบทวิจารณ์จั่วจฺว้านที่มีอิทธิพลอย่างมากSchaberg, 323
# โอสุ!
โอสุ! (เขียนตามแบบเป็น osu!) เป็นเกมจังหวะแบบไม่เสียค่าใช้จ่ายที่สร้างครั้งแรกและเผยแพร่เองโดยนักพัฒนาชาวออสเตรเลีย ดีน เฮอร์เบิร์ต โดยเยแพร่ในไมโครซอฟท์ วินโดวส์เมื่อวันที่ 16 กันยายน ค.ศ. 2007 จากนั้นจึงพอร์ตเข้าแมคโอเอส, ลินุกซ์, แอนดรอยด์ และไอโอเอส

วิธีการเล่นเกมโอสุ!ที่อิงจากชุดเกมจังหวะโอซุ! ทาตากาเอะ! โอเอ็นดัง โดยหลักใช้วิธีการคลิกโน้ตที่ปรากฏเป็นวงกลมด้วยการใช้เคอร์เซอร์ของเมาส์ หลังเผยแพร่เกมมีการเพิ่มโหมดเกมอีกสามแบบ โดยได้เแรงบันดาลใจจาก ไทโกะโนะทัตสึจิง และ บีทมาเนีย สิ่งที่มีความแตกต่างจากเกมจังหวะหลายเกมคือ ผู้ใช้สร้างและอัปโหลดด่านใน โอสุ! ทำให้มีการเพิ่มช่วงและจำนวนคลังเพลง ซึ่งเป็นปัจจัยหนึ่งที่ทำให้เกมได้รับความนิยม 

ตัวเกมมีความเชื่อมโยงกับวัฒนธรรมญี่ปุ่นและดนตรีอนิเมะอย่างมีนัยยะสำคัญ และยังส่งผลกระทบต่ออุตสาหกรรมอีสปอร์ต—นักเล่นเกมมืออาชีพใช้ โอสุ! เพื่อวอร์มอัปและฝึกซ้อม และชุมชนเกมมักจัดการแข่งขันระหว่างผู้เล่น

วิธีเล่น

หมายเหตุ
# ซาดากรูเซย์รูโวเลย์
ซาดากรูเซย์รูโวเลย์  เป็นสโมสรวอลเลย์บอลอาชีพในเบโลโอรีซอนชี รัฐมีนัสเชไรส์ โดยทีมนี้เข้าแข่งขันในบราซิลเลียนซูเปอร์ลีกา และเป็นแชมป์ในฤดูกาล2011–12, 2013–14 และ 2014–15. ในการแข่งขันชิงแชมป์อเมริกาใต้ทีมได้แชมป์ในปีค.ศ. 2012, 2014 และ 2016

ประวัติ
ซาดากรูเซย์รู ก่อตั้งขึ้นในปี ค.ศ. 2006 โดย กรูโปซาดา ซึ่งเริ่มแรกในเมืองเบชิง รัฐมีนัชเจไรช์ และเมื่อเวลาผ่านไป ทีมงานได้กลายเป็นหนึ่งในโครงการกีฬาที่ประสบความสำเร็จมากที่สุดในช่วงไม่กี่ปีที่ผ่านมา

การเติบโตของทีมเริ่มขึ้นในปี ค.ศ. 2009 ด้วยการรวมกิจการกับ กรูเซย์รูเอสปอร์เตกลูบี ทำให้มีฐานแฟนๆ ประมาณเกือบเก้าล้านคน ด้วยพลังของฝูงชนและนักกีฬาที่ยอดเยี่ยม ในช่วงหลายปีที่ผ่านมา ทีมได้เป็น "แชมป์ของทุกการแข่งขัน" ทั้งเป็นแชมป์ บราซิลเลียนซูเปอร์ลีกา 7 สมัย, แชมป์ มีนัสเชไรส์ 13 สมัย บราซิลเลียนซูเปอร์คัพ 4 สมัย, แชมป์ บราซิลคัพ 6 สมัย, แชมป์ สโมสรชิงแชมป์อเมริกาใต้ 8 สมัย นอกเหนือนี้ทีมยังเป็นแชมป์ วอลเลย์บอลชายชิงแชมป์สโมสรโลก ด้วยชัยชนะในปี 2013, 2015, 2016 และ 2021

ผลลัพธ์ที่ยอดเยี่ยมในสนามเป็นผลมาจากการจัดการทีมที่ดี กับการมีผู้เชี่ยวชาญที่มีความสามารถ และการดูแลรักษาในช่วงไม่กี่ปีที่ผ่านมา ของผู้เล่นที่ยึดถือคุณค่าของสโมสร อย่างไรก็ตาม ไม่ใช่แค่กับนักกีฬาอาชีพของ ซาดากรูเซย์รู เท่านั้นที่สร้างแชมป์ เป็นประวัติศาสตร์ให้แก่สโมสร สโมสรยังวางพื้นฐานของวอลเลย์บอลโปรแกรมกีฬาและสื่อโซเชียล ปัจจุบันมีเด็กและเยาวชนประมาณ 2,000 คน ได้เรียนฟรีที่โรงเรียนฝึกวอลเลย์บอล เพื่อเรียนรู้ค่านิยมที่สำคัญ และสัมผัสประสบการณ์การเป็นพลเมืองผ่านกีฬา

รายชื่อ
 รายชื่อผู้เล่นในฤดูกาล 2021-22No.ชื่อวันเกิดตำแหน่ง 1  เวลินตัน ออปปิงคอสกี  ตัวตบตรงข้ามหัวเสา 3  ลูคัส โปรเวนซาโน่ เดอ ดีส ตัวรับอิสระ 4  โอตาวิโอ ปินโต ตัวบล็อกกลาง 5  ลูคัส โลห์ ตัวตบหัวเสา 7  ไมกอน เฟรนซา ตัวตบหัวเสา 8  วัลเลซ เด ซูซ่า 10px ตัวตบตรงข้ามหัวเสา 10  กลีเดนิลสัน โซซา ตัวบล็อกกลาง 11  โรดริโก เลเอา ตัวตบหัวเสา 12  อิซัค ซังตูช ตัวบล็อกกลาง 14  เฟร์นันโด เครลิง  ตัวเซ็ต 16  ลูคัส บาวเออร์  ตัวรับอิสระ 17  แฮนดริกกี แฮสลีย์  ตัวเซ็ต 18  มาเทียส โปรเวงซี  ตัวตบหัวเสา 19  มิเกล แองเกล โลเปซ คาสโตร ตัวตบหัวเสา 20  ปีเอโตร ซังตูช ตัวบล็อกกลาง 21  มอยเซส โซซา ตัวเซ็ต 22  การ์ลอส คาสโตร ตัวตบหัวเสา

 เกียรติประวัติ 
ชิงแชมป์สโมสรโลก
ชนะเลิศ (4): 2013, 2015, 2016, 2021
รองชนะเลิศ (1): 2012, 2019

ชิงแชมป์สโมสรอเมริกาใต้
ชนะเลิศ (8): 2012, 2014, 2016, 2017, 2018, 2019, 2020, 2022
รองชนะเลิศ (1): 2015

บราซิลเลียนซูเปอร์ลีกา
ชนะเลิศ (7): 2011–12, 2013–14, 2014–15, 2015–16, 2016–17, 2017–18, 2021–22
รองชนะเลิศ (2): 2010–11, 2012–13

วอลเลย์บอลบราซิลคัพ
ชนะเลิศ (6): 2014, 2016, 2018, 2019, 2020, 2021

บราซิลเลียนซูเปอร์คัพ
ชนะเลิศ (4): 2015, 2016, 2017, 2021

วอลเลย์บอลชิงแชมป์รัฐมีนัสเชไรส์
ชนะเลิศ (13): 2008, 2010, 2011, 2012, 2013, 2014, 2015, 2016, 2017, 2018, 2019, 2020, 2021
รองชนะเลิศ (1): 2006

โกปาซังกาตารีนา
ชนะเลิศ (1): 2009

ตาซาซีดาเดวีตอรีอา
ชนะเลิศ (1): 2006

โกปาเบงตู
ชนะเลิศ (2): 2007, 2008

UC Irvine International Volleyball Tournament
ชนะเลิศ (3): 2010, 2011, 2014
# พระติสสพุทธเจ้า
พระติสสพุทธเจ้า  เป็นพระพุทธเจ้าพระองค์ที่ 17 ในพุทธวงศ์ของพระโคตมพุทธเจ้า ตรัสรู้เมื่อ 92 มหากัปที่แล้ว

 พระประวัติ 
พระติสสพุทธเจ้า มีพระนามเดิมว่าเจ้าชายติสสะ เป็นพระราชโอรสในพระเจ้าชนสันทะและพระนางปทุมาแห่งกรุงเขมกะ ประสูติที่วีริยราชอุทยาน มีปราสาท 3 หลังเป็นที่ประทับคือ คุณเสลา นาทิยะ และนิสภะ และมีพระสนมกำนัล 30,000 นาง เมื่อเจริญวัยได้ทรงอภิเษกสมรสกับพระนางสุภัททา มีพระโอรสด้วยกันพระองค์หนึ่งคือ เจ้าชายอานนท์ 

เมื่อพระชนมายุได้ 7,000 ปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงม้าชื่อโสนุตตระเสด็จออกผนวช โดยมีข้าราชบริพารหนึ่งโกฏิออกบวชตามเสด็จ พระองค์ทรงบำเพ็ญเพียรอยู่ครึ่งเดือน ถึงวันเพ็ญเดือนหก ได้เสวยข้าวมธุปายาสที่ธิดาของเศรษฐีชื่อวีระนำมาถวาย แล้วไปประทับพักกลางวันที่สลลวัน ทรงได้รับหญ้า 8 กำที่คนเฝ้าไร่ข้าวเหนียวชื่อวิชิตสังคามกะนำมาถวาย ทรงนำมาปูรองประทับนั่งที่โคนต้นรกฟ้า  บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า

หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่นันทาราม กรุงสุนันทวดี ขณะพระชนมายุ 100,000 พรรษา

พระติสสพุทธเจ้ามีคู่อัครสาวกนามว่าพระพรหมเทวะและพระอุทยะ คู่อัครสาวิกาคือพระผุสสาและพระสุทัตตา และพระสมคะเป็นพระอุปัฏฐาก

 ความเกี่ยวข้องกับพระโคตมพุทธเจ้า 
ในสมัยพระติสสพุทธเจ้า พระโคตมพุทธเจ้าเสวยพระชาติเป็นพระมหากษัตริย์พระนามว่าสุชาต ได้สละราชสมบัติออกผนวชเป็นฤๅษี เมื่อทราบว่าพระพุทธเจ้าอุบัติขึ้นแล้ว จึงทรงถือดอกดอกมณฑารพ ดอกปทุม และดอกปาริชาต ไปกั้นถวายเป็นร่ม จึงทรงพยากรณ์ว่าสุชาตฤๅษีจะได้ตรัสรู้เป็นพระพุทธเจ้าในอีก 92 กัปข้างหน้า
# แฮหัวโฮ
แฮหัวโฮ (มีบทบาทในช่วง ค.ศ. 220 - 266) มีชื่อในภาษาจีนกลางว่า เซี่ยโหว เหอ  ชื่อรอง อี้เฉฺวียน  เป็นขุนพลและขุนนางของรัฐวุยก๊กในยุคสามก๊กของจีน

 ประวัติ 
แฮหัวโฮเป็นบุตรชายคนที่เจ็ดของแฮหัวเอี๋ยนขุนพลผู้รับใช้โจโฉซึ่งเป็นขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวโฮรับราชการในหลายตำแหน่งในราชสำนักวุยก๊ก รวมถึงตำแหน่งเจ้าเมืองโห้หล้ำ (เหอหนานอิ่น) และเสนานาบดีกรมพิธีการ (ไท่ฉาง)  แฮหัวโฮยังรับราชการในตำแหน่งนายพันซ้าย (จั่วซือหม่า) และผู้ช่วยเสนาบดี (ชื่อหลาง) ภายใต้สุมาเจียวผู้สำเร็จราชการแห่งวุยก๊ก

ในเดือนมีนาคม ค.ศ. 264 จงโฮยขุนพลวุยก๊กเริ่มจงโฮยในดินแดนเดิมของจ๊กก๊กอดีตรัฐอริของวุยก๊ก ภายหลังจากช่วยวุยก๊กพิชิตจ๊กก๊กเมื่อปีก่อน เวลานั้นแฮหัวโฮได้รับการแต่งตั้งจากราชสำนักวุยก๊กให้เป็นทูตไปพบจงโฮยที่เซงโต๋อดีตนครหลวงของจ๊กก๊ก แฮหัวโฮจึงใช้อำนาจในฐานะผู้แทนราชสำนักสั่งการกองกำลังของวุยก๊กให้เข้าช่วยในการปราบกบฏจงโฮย ภายหลังแฮหัวโฮได้รับบรรดาศักดิ์โหวระดับตำบล (เซียงโหว) จากความดีความชอบนี้

แฮหัวโหรับราชการต่อไปภายใต้ราชวงศ์จิ้นซึ่งมาแทนที่รัฐวุยก๊ก และได้ดำรงตำแหน่งเสนาบดีกรมวัง (กวางลู่ซฺวิน) ในราชสำนักราชวงศ์จิ้น
# เจ้าหญิงตองตา
เจ้าหญิงตองตา (Princess of Taungtha; พ.ศ. 2394–2422) ทรงมีพระนามเดิมคือ เจ้าหญิงศรีประภาเทวี เจ้าหญิงทรงเป็นเจ้าหญิงแห่งราชวงศ์โก้นบอง 

พระประวัติ
เจ้าหญิงศรีประภาเทวี หรือ เจ้าหญิงตองตาทรงเป็นพระราชธิดาลำดับที่ 16 ของพระเจ้ามินดงhttp://www.royalark.net/Burma/konbau18.htm ซึ่งประสูติแต่เจ้าจอมมารดากอนิทวา พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าพุกามแมง ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระเชษฐา พระเชษฐภคินีและพระขนิษฐาร่วมบิดามารดา 9 พระองค์ดังนี้
 เจ้าชายโต้นเซ (พ.ศ. 2385–2422)
 เจ้าหญิงมยินโกน (พ.ศ. 2394–2432)
 เจ้าหญิงตองตา
 เจ้าชายพินเล (พ.ศ. 2396–2422)
 เจ้าชายกอธานี (พ.ศ. 2401–2422)
 เจ้าหญิงปะเดง (พ.ศ. 2401–หลัง พ.ศ. 2464)
 เจ้าหญิงเมียวคยี (พ.ศ. 2404–2456)
 เจ้าชายปันยา (พ.ศ. 2406–2422)
 เจ้าหญิงมินลัต (พ.ศ. 2407–?)
 เจ้าหญิงมินดัต (พ.ศ. 2409–หลัง พ.ศ. 2464)

เจ้าชายมินดง พระราชบิดาของเจ้าหญิงในขณะนั้นทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปี พ.ศ. 2400 ทรงได้รับการอภิบาลในราชสำนักที่มัณฑเลย์ เจ้าหญิงได้รับพระราชทานศักดินา "ตองตา" (Taungtha) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตองตา" และกลายเป็นพระนามที่เรียกขานกันว่า "เจ้าหญิงตองตา"http://www.royalark.net/Burma/konbau18.htm

เกิดความวุ่นวายทางการเมืองในปีสุดท้ายของรัชกาลพระเจ้ามินดง พ.ศ. 2421 พระนางอเลนันดอพระมเหสีตำหนักกลาง และเสนาบดีผู้มีอิทธิพลในสภาลุดต่อในพระเจ้ามินดง คือ กินหวุ่นมินจีและไตง์ด้ามี่นจี้ ได้ก่อการรัฐประหารวังหลวงพม่า พ.ศ. 2421–2422H. Fielding (สุภัตรา ภูมิประภาส แปล), "ราชินีศุภยาลัต จากนางกษัตริย์สู่สามัญชน", กรุงเทพฯ:มติชน pp. 49; published 2015; ISBN 978-974-02-1439-7 โดยดำเนินการแต่งตั้งเจ้าชายธีบอ หนึ่งในพระโอรสของพระเจ้ามินดง และเป็นพระอนุชาต่างมารดาในเจ้าหญิงตองตา ขึ้นเป็นองค์รัชทายาท พระนางอเลนันดอและเสนาบดีผู้มีอิทธิพลดำเนินการจับกุมพระราชโอรสผู้มีสิทธิในราชบัลลังก์ และพระราชธิดารวมถึงเจ้าจอมมารดาบางพระองค์ มาสังหารหมู่เพื่อเปิดทางให้เจ้าชายธีบอขึ้นครองราชย์เป็น พระเจ้าธีบอ ได้โดยง่าย เจ้าหญิงตองตาทรงเป็นหนึ่งในราชนิกูลที่ถูกจับกุมตามคำสั่งของพระนางอเลนันดอในวันที่ 6 พฤศจิกายน พ.ศ. 2421 พร้อมพระราชธิดาองค์อื่น ๆ ที่พระนางอเลนันดอเกรงว่าจะเป็นภัยต่อราชบัลลังก์ โดยเหล่าพระราชโอรสและพระราชธิดาที่ประสูติแต่เจ้าจอมมารดากอนิทวาล้วนถูกจับกุม ซึ่งไม่มีการกล่าวถึงการสิ้นพระชนม์ของเจ้าหญิงตองตา แต่นักประวัติศาสตร์คาดว่าอาจจะทรงถูกปลงพระชนม์ตามคำสั่งของพระนางอเลนันดอ ราววันที่ 13–18 กุมภาพันธ์ พ.ศ. 2422 ณ พระราชวังมัณฑะเลย์ สิริพระชนมายุ 28 พรรษา
# งักหลิม
งักหลิม (เสียชีวิต 4 มิถุนายน ค.ศ. 257)  มีชื่อในภาษาจีนกลางว่า เยฺว่ หลิน  เป็นขุนพลของรัฐวุยก๊กในยุคสามก๊กของจีน เป็นบุตรชายของงักจิ้นขุนพลคนสำคัญของขุนศึกโจโฉในยุคราชวงศ์ฮั่นตะวันออก

 ประวัติ 
ในปี ค.ศ. 218 งักจิ้นบิดาของงักหลิมเสียชีวิต ราชสำนักตั้งให้งักหลิมสืบทอดบรรดาศักดิ์กว่างชางถิงโหว  ของบิดา งักหลิมขึ้นชื่อว่ามีนิสัยกล้าหาญและมุ่งมั่นเหมือนงักจิ้นผู้บิดา ได้รับรับราชการทหารในรัฐวุยก๊กในยุคสามก๊ก

ในปี ค.ศ. 255 ขุนพลวุยก๊กบู๊ขิวเขียมและบุนขิมเริ่มก่อกบฏในฉิวฉุน (壽春 โช่วชุน; ปัจจุบันคืออำเภอโช่ว มณฑลอานฮุย) งักหลิมทำหน้าที่เป็นผู้ใต้บังคับบัญชาของสุมาสูผู้สำเร็จราชการแห่งวุยก๊กผู้นำกองกำลังเข้าปราบกบฏ สุมาสูมอบหมายให้ผู้ใต้บังคับบัญชาอีกคนชื่อซือหม่า เหลียน  นำทหารม้า 8,000 นายไล่ตามตีบุนขิมที่ล่าถอยหลังพ่ายแพ้ สุมาสูยังมอบหมายให้งักหลิมนำทหารราบติดตามซือหม่า เหลียนไปเพื่อช่วยสนับสนุน(帝遣左長史司馬璉督驍騎八千翼而追之，使將軍樂綝等督步兵繼其後。) จิ้นชู เล่มที่ 2. หลังจากกบฏถูกปราบปราม งักหลิมได้รับการแต่งตั้งเป็นข้าหลวง (ชื่อฉื่อ) ของมณฑลยังจิ๋ว

ในวันที่ 4 มิถุนายน ค.ศ. 257 ขุนพลวุยก๊กจูกัดเอี๋ยนเริ่มก่อกบฏในฉิวฉุนและส่งกองกำลังไปสังหารงักหลิม([甘露二年五月]乙亥，諸葛誕不就徵，發兵反，殺揚州刺史樂綝。) จดหมายเหตุสามก๊ก เล่มที่ 4. ราชสำนักวุยก๊กออกราชโองการไว้อาลัยให้งักหลิม แต่งตั้งย้อนหลังให้เป็นเสนาบดีองค์รักษ์ (เว่ย์เว่ย์) และพระราชทานสมัญญานามว่า "หมิ่นโหว"  เยฺว่ เจ้า  บุตรชายของงักหลิมได้สืบทอดบรรดาศักดิ์กว่างชางถิงโหวของบิดา(子綝嗣。綝果毅有父風，官至揚州刺史。諸葛誕反，掩襲殺綝，詔悼惜之，追贈衞尉，謚曰愍侯。子肇嗣。) จดหมายเหตุสามก๊ก เล่มที่ 17.

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 งักหลิมเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับเตียวฮอบุตรชายของเตียวเลี้ยวที่เป็นขุนพลของวุยก๊กอีกคน งักหลิมถูกสังหารในเหตุการณ์กบฏจูกัดเอี๋ยนในตอนที่ 110 ซึ่งสอดคล้องกับข้อมูลทางประวัติศาสตร์
# โอเวอร์ไซส์..ทลายพุง
โอเวอร์ไซส์..ทลายพุง เป็นภาพยนตร์ไทยแนวแอคชัน-คอมเมดี้ กำกับโดยชานนท์ ยิ่งยง และภูวนิตย์ ผลดี เข้าฉายเมื่อวันที่ 23 มีนาคม พ.ศ. 2560 นำแสดงโดย ปราโมทย์ ปาทาน , ณัฐจารี หรเวชกุล และ ศุภวิชญ์ มีเปรมวัฒนา เป็นภาพยนตร์เรื่องแรกของค่าย ที โมเมนต์

ภาพยนตร์ได้รับแรงบันดาลใจจากข่าวทางหน้าหนังสือพิมพ์เรื่องการลดน้ำหนักของตำรวจไทย ด้านการคัดเลือกนักแสดง ผู้กำกับภาพยนตร์ ภูวนิตย์ ผลดี คัดเลือกปราโมทย์ ปาทานมาแสดงภาพยนตร์เรื่องนี้ เพราะมีบุคลิกคล้าย แจ็ก แบล็ก และมีความเป็นธรรมชาติ ส่วนณัฐจารี หรเวชกุล ที่รับบทนางเอก เป็นรุ่นน้องของปราโมทย์ ซึ่งปราโมทย์เป็นคนชักชวนมาทดสอบบท ส่วนศุภชัย ทรัพย์ประเสริฐ สมัครจากแคมเปญทางเฟซบุ๊กที่ให้ทางบ้านสมัครเข้ามาเล่นหนัง

 นักแสดง 
 นักแสดงหลัก
 ปราโมทย์ ปาทาน รับบท จ่าหยอย
 ณัฐจารี หรเวชกุล รับบท มีน 
 ศุภวิชญ์ มีเปรมวัฒนา รับบท ผู้กองเจตน์
 ศรัณย์ ชินสุวพลา รับบท จ่าแคน
 ศุภชัย ทรัพย์ประเสริฐ รับบท จ่าโอ 
 สมยศ มาตุเรศ รับบท จ่าปลื้ม

 นักแสดงรับเชิญ 
 จตุพล ชมภูนิช รับบท ผู้บัญชาการ
 พันตำรวจตรีกรวิก จันทร์แด่น รับบท จ่าแบงค์
 มิตร โมชดารา รับบท จ่าปิ๊ก
 ณฐกร ไตรกิศยเวช รับบท โป้ง
 ญาณิน วิสมิตะนันทน์ รับบท ครูซ้อมมวยไทย
 ชูพงษ์ ช่างปรุง รับบท เข้ม
 เพลงประกอบ 
 กำมือ - DOUBLETAP Feat. Oversize Guys
 ไปอยู่ที่ไหนมา - Lipta (เพลงตอนจ่าแคนคิดถึงมีน)
# บัลเคินคร็อยทซ์
บัลเคินคร็อยทซ์  เป็นชื่อเรียกตราสัญลักษณ์กางเขนเหล็กแนวตรง เริ่มใช้ในช่วง ค.ศ. 1916–1918 ก่อนจะกลายมาเป็นตราประจำแวร์มัคท์ (กองกําลังทางทหารของประเทศเยอรมนีระหว่างการปกครองของพรรคนาซี) และเหล่าทัพทั้งสาม ได้แก่ แฮร์ (กองทัพบก) ลุฟท์วัฟเฟอ (กองทัพอากาศ) และครีคส์มารีเนอ (กองทัพเรือ) จวบจนการสิ้นสุดของสงครามโลกครั้งที่สอง
# เปอกันโอละฮ์รากานาซีโยนัล
เปอกันโอละฮ์รากานาซีโยนัล  เป็นมหกรรมกีฬาที่จัดขึ้นทุก 4 ปี ในประเทศอินโดนีเซีย ผู้เข้าร่วมแข่งขันคือนักกีฬาจากทุกจังหวัดของประเทศอินโดนีเซีย

 ประวัติ 

 สถานที่จัดการแข่งขัน 

thumb|พิธีเปิดเปอกันโอละฮ์รากานาซีโยนัลครั้งที่ 2 ในจาการ์ตา
ครั้งที่ปี (ค.ศ.)เมืองเจ้าภาพจังหวัดเจ้าภาพจังหวัดวันที่เจ้าเหรียญทอง 1  1948  โซโล  ชวากลาง  8  8 กันยายน – 12 กันยายน ค.ศ. 1948  ชวากลาง 2  1951  จาการ์ตา  จาการ์ตา  21  21 ตุลาคม – 28 ตุลาคม ค.ศ. 1951  ชวาตะวันตก 3  1953  เมดัน  สุมาตราเหนือ  13  20 กันยายน – 27 กันยายน ค.ศ. 1953  ชวาตะวันตก 4  1957  มากัซซาร์  ซูลาเวซีใต้  17  27 กันยายน – 6 ตุลาคม ค.ศ. 1957  จาการ์ตา 5  1961  บันดุง  ชวาตะวันตก  23  23 กันยายน – 1 ตุลาคม ค.ศ. 1961  ชวาตะวันตก 6 1  1965  จาการ์ตา  จาการ์ตา  N/A  8 ตุลาคม – 10 พฤศจิกายน ค.ศ. 1965  — 7  1969  ซูราบายา  ชวาตะวันออก  26  26 สิงหาคม – 6 กันยายน ค.ศ. 1969  จาการ์ตา 8  1973  จาการ์ตา  จาการ์ตา  26  4 สิงหาคม – 15 สิงหาคม ค.ศ. 1973  จาการ์ตา 9  1977  จาการ์ตา  จาการ์ตา  26  23 กรกฎาคม – 3 สิงหาคม ค.ศ. 1977  จาการ์ตา 10  1981  จาการ์ตา  จาการ์ตา  27  19 กันยายน – 30 กันยายน ค.ศ. 1981  จาการ์ตา 11  1985  จาการ์ตา  จาการ์ตา  27  9 กันยายน – 20 กันยายน ค.ศ. 1985  จาการ์ตา 12  1989  จาการ์ตา  จาการ์ตา  27  18 ตุลาคม – 28 ตุลาคม ค.ศ. 1989  จาการ์ตา 13  1993  จาการ์ตา  จาการ์ตา  27  9 กันยายน – 19 กันยายน ค.ศ. 1993  จาการ์ตา 14  1996  จาการ์ตา  จาการ์ตา  26  9 กันยายน – 25 กันยายน ค.ศ. 1996  จาการ์ตา 15  2000  ซูราบายา  ชวาตะวันออก  26  19 มิถุนายน – 1 กรกฎาคม ค.ศ. 2000  ชวาตะวันออก 16  2004  ปาเล็มบัง  สุมาตราใต้  30  2 กันยายน – 14 กันยายน ค.ศ. 2004  จาการ์ตา 17  2008  ซามารินดา  กาลีมันตันตะวันออก  33  6 กรกฎาคม – 17 กรกฎาคม ค.ศ. 2008  ชวาตะวันออก 18  2012  เปอกันบารู  จังหวัดเรียว  33  9 กันยายน – 20 กันยายน ค.ศ. 2012 จาการ์ตา 19  2016  บันดุง  ชวาตะวันตก  34  17 กันยายน – 29 กันยายน ค.ศ. 2016  ชวาตะวันตก 202  2021  จายาปูรา  ปาปัว  34  2 ตุลาคม – 15 ตุลาคม ค.ศ. 2021  ชวาตะวันตก 21  2024  บันดาอาเจะฮ์–เมดัน  อาเจะฮ์–สุมาตราเหนือ  38  8 กันยายน – 20 กันยายน   22  2028    นูซาเติงการาตะวันตก–นูซาเติงการาตะวันออก     
หมายเหตุ
 1 ยกเลิกแข่งขันเนื่องจากขบวนการ 30 กันยายน
 2 จากเดิมจะแข่งขันในวันที่ 20 ตุลาคม–2 พฤศจิกายน ค.ศ. 2020 แต่เลื่อนออกไปเนื่องจากการระบาดทั่วของโควิด-19
# วอลเลย์บอลชายชิงแชมป์สโมสรโลก 2016
วอลเลย์บอลชายชิงแชมป์สโมสรโลก 2016  เป็นครั้งที่ 12 ของการแข่งขัน จัดขึ้นในเบชิม ประเทศบราซิล ระหว่างวันที่ 18–23 ตุลาคม ค.ศ. 2016

 การคัดเลือก 
ทีมผ่านการคัดเลือกในฐานะ มีนัสเตนิสกลูบีเจ้าภาพ Tala'ea El-Gaishชิงแชมป์แอฟริกา 2016 ไทจงแบงก์ชิงแชมป์เอเชีย 2015 เซนิต คาซานชิงแชมป์ยุโรป 2016 ซาดากรูเซย์รู ชิงแชมป์อเมริกาใต้ 2016 เตรนตีโน ดีอาเตกไวลด์การ์ด อูเปเซเอเน ซานฮวน เปร์โซนัล โบลีบาร์

 การแบ่งกลุ่ม 
กลุ่ม Aกลุ่ม B ซาดากรูเซย์รู เปร์โซนัล โบลีบาร์ ไทจงแบงก์ อูเปเซเอเน ซานฮวน Tala'ea El-Gaish เตรนตีโน ดีอาเตก เซนิต คาซาน มีนัสเตนิสกลูบี

 สนามแข่งขัน 
ทุกรอบ เบชิม, บราซิลGinásio Poliesportivo Divino Bragaความจุ: 6,000 ที่นั่ง

การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
 จำนวนครั้งที่ชนะ
 อัตราส่วนคะแนนที่ทำได้ในแมชท์ต่อคะแนนที่เสีย
 อัตราส่วนเซตที่ชนะต่อแพ้
 คะแนน
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

 รอบแบ่งกลุ่ม 
 เวลาในการแข่งขันในท้องถิ่น (UTC−02:00).

 ผ่านเข้าสู่รอบรองชนะเลิศ

กลุ่ม A

|}

|}

กลุ่ม B

|}

|}

 รอบสุดท้าย 
 เวลาในการแข่งขันในท้องถิ่น (UTC−02:00)

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

อันดับทีม ซาดากรูเซย์รู เซนิต-คาซาน เตรนตีโน ดีอาเตก4 เปร์โซนัล โบลีบาร์5 ไทจงแบงก์ อูเปเซเอเน ซานฮวน7 มีนัสเตนิสกลูบี Tala'ea El-Gaish

ชนะเลิศวอลเลย์บอลชายชิงแชมป์สโมสรโลก 2016ซาดากรูเซย์รูสมัยที่ 3 

รางวัล

Most Valuable Player
 วิลเลียม อาร์โฌนา (ซาดากรูเซย์รู)
Best Setter
 ซีโมเน จันเนลลี (เตรนตีโน ดีอาเตก)
Best Outside Spikers
 โยอันดรี เลอัล (ซาดากรูเซย์รู)
 วิลเฟรโด เลออง (เซนิต-คาซาน)

Best Middle Blockers
 ปาโบล เกร์ (เปร์โซนัล โบลีบาร์)
 อาร์ตอม วอลวิช (เซนิต-คาซาน)
Best Opposite Spiker
 เอวังดรู เกรา (ซาดากรูเซย์รู)
Best Libero
 เซร์ชีอู โนเกย์รา (ซาดากรูเซย์รู)
# เล่าเตา
เล่าเตา (? — ?) ขุนนางแห่งจ๊กก๊กในช่วง ยุคสามก๊ก 

แต่เดิมเล่าเตารับใช้ เล่าเปียว กระทั่งช่วง ศึกผาแดง เมื่อ ค.ศ. 208 เมื่อ เล่าจ๋อง บุตรชายของเล่าเปียวซึ่งได้เป็นเจ้าเมืองแทนบิดาได้ยอมแพ้ต่อ โจโฉ ทำให้ 4 หัวเมืองทางใต้ของเกงจิ๋วได้ประกาศเป็นอิสระหลังจากสงครามครั้งนั้น เล่าปี่ ได้ยกกองทัพมาปราบ 4 หัวเมืองนั้นเพื่อใช้เป็นฐานในการเข้ายึดเอ๊กจิ๋วของ เล่าเจี้ยง ซึ่งเล่าเตาได้ยอมแพ้ต่อเล่าปี่